ਪੇਂਡੂ ਵਿਕਾਸ ਮੰਤਰਾਲਾ
ਕੇਂਦਰੀ ਮੰਤਰੀ ਸ਼੍ਰੀ ਗਿਰੀਰਾਜ ਸਿੰਘ ਨੇ ਪਬਲਿਕ ਡੋਮੇਨ ਵਿੱਚ ਗ੍ਰਾਮੀਣ ਕਨੈਕਟੀਵਿਟੀ ਜੀਆਈਐੱਸ ਡੇਟਾ ਜਾਰੀ ਕੀਤਾ
ਗ੍ਰਾਮੀਣ ਵਿਕਾਸ ਮੰਤਰੀ ਨੇ ਕਿਹਾ ਇਹ ਡੇਟਾ ਉਦੱਮੀਆਂ ਲਈ ਮੌਕੇ ਦੇ ਨਵੇਂ ਦਰਵਾਜੇ ਖੋਲ੍ਹੇਗਾ
ਗ੍ਰਾਮੀਣ ਬੁਨਿਆਦੀ ਢਾਂਚੇ ਦੇ ਡੇਟਾ ਦਾ ਉਪਯੋਗ ਕਰਕੇ ਗ੍ਰਾਮੀਣ ਭਾਰਤ ਦਾ ਵਿਕਾਸ ਕਰਕੇ ਹੀ ਪ੍ਰਧਾਨ ਮੰਤਰੀ ਦੇ ਆਤਮਨਿਰਭਰ ਭਾਰਤ ਵਿਜ਼ਨ ਨੂੰ ਹਾਸਿਲ ਕੀਤਾ ਜਾ ਸਕਦਾ ਹੈ
ਗ੍ਰਾਮੀਣ ਅਰਥਵਿਵਸਥਾ ਵਿੱਚ ਸੁਧਾਰ ਅਤੇ ਜੀਵਨ ਯਾਪਨ ਨੂੰ ਆਸਾਨ ਬਣਾਉਣ ਦੇ ਉਦੇਸ਼ ਵਿੱਚ ਮੰਤਰਾਲੇ ਇੱਕ ਹੈਕਾਥੌਨ ਸ਼ੁਰੂ ਕਰੇਗਾ
ਕੇਂਦਰੀ ਗ੍ਰਾਮੀਣ ਵਿਕਾਸ ਅਤੇ ਪੰਚਾਇਤੀ ਰਾਜ ਮੰਤਰੀ ਸ਼੍ਰੀ ਗਿਰੀਰਾਜ ਸਿੰਘ ਨੇ ਅੱਜ ਪਬਲਿਕ ਡੋਮੇਨ ਵਿੱਚ ਗ੍ਰਾਮੀਣ ਕਨੈਕਟੀਵਿਟੀ ਜੀਆਈਐੱਸ ਡੇਟਾ ਜਾਰੀ ਕੀਤਾ। ਇਸ ਵਿੱਚ 800, 000+ ਗ੍ਰਾਮੀਣ ਸੁਵਿਧਾਵਾਂ, 10 ਲੱਖ + ਬਸਤੀਆਂ ਅਤੇ 25,00,000+ ਕਿਲੋਮੀਟਰ ਗ੍ਰਾਮੀਣ ਸੜਕਾਂ ਲਈ ਜੀਆਈਐੱਸ ਡੇਟਾ ਸ਼ਾਮਿਲ ਹੈ, ਜਿਸ ਨੂੰ ਪੀਐੱਮਜੀਐੱਸਵਾਈ ਯੋਜਨਾ ਲਈ ਵਿਕਸਿਤ ਜੀਆਈਐੱਸ ਪਲੈਟਫਾਰਮ ਦਾ ਉਪਯੋਗ ਕਰਕੇ ਜੁਟਾਇਆ ਅਤੇ ਡਿਜ਼ੀਟਲੀਕਰਣ ਕੀਤਾ ਗਿਆ ਹੈ। ਇਸ ਮੌਕੇ ‘ਤੇ ਕੇਂਦਰੀ ਗ੍ਰਾਮੀਣ ਵਿਕਾਸ ਰਾਜ ਮੰਤਰੀ ਸ਼੍ਰੀ ਫੱਗਣ ਸਿੰਘ ਕੁਲਸਤੇ ਅਤੇ ਸਾਧਵੀ ਨਿਰੰਜਨ ਜਯੋਤੀ ਵੀ ਮੌਜੂਦ ਰਹੇ ।
ਪੀਐੱਮਜੀਐੱਸਵਾਈ ਯੋਜਨਾ ਦੀ ਨੋਡਲ ਲਾਗੂਕਰਨ ਏਜੰਸੀ, ਐੱਨਆਰਆਈਡੀਏ ਨੇ 3 ਪ੍ਰਸਿੱਧ ਜੀਆਈਐੱਸ ਫਰਮਾਂ ਈਐੱਸਆਰਆਈ ਇੰਡੀਆ, ਮੈਪਮਾਈਇੰਡੀਆ, ਡੇਟਾਮੀਟ ਦੇ ਨਾਲ ਸਹਿਮਤੀ ਪੱਤਰ  ‘ਤੇ ਹਸਤਾਖਰ ਕੀਤੇ ਅਤੇ ਗਤੀ ਸ਼ਕਤੀ ਦੇ ਸਹਿਯੋਗ ਨਾਲ ਪਬਲਿਕ ਡੋਮੇਨ ਵਿੱਚ ਗ੍ਰਾਮੀਣ ਕਨੈਕਟੀਵਿਟੀ ਜੀਆਈਐੱਸ ਡੇਟਾ ਜਾਰੀ ਕੀਤਾ ਗਿਆ।
ਸ਼੍ਰੀ ਗਿਰੀਰਾਜ ਸਿੰਘ ਨੇ ਕਿਹਾ ਕਿ ਪੀਐੱਮਜੀਐੱਸਵਾਈ ਯੋਜਨਾ ਦੀ ਸ਼ੁਰੂਆਤ ਦੇ ਬਾਅਦ ਤੋਂ 2.69 ਲੱਖ ਕਰੋੜ ਦੀ ਲਾਗਤ ਨਾਲ 1, 61, 508 ਬਸਤੀਆਂ ਨੂੰ ਜੋੜਨ ਵਾਲੀ 6.90 ਲੱਖ ਕਿਲੋਮੀਟਰ ਤੋਂ ਜਿਆਦਾ ਸੜਕਾਂ ਦਾ ਨਿਰਮਾਣ ਕੀਤਾ ਗਿਆ ਹੈ। ਪਿਛਲੇ ਸੱਤ ਸਾਲਾਂ ਦੇ ਦੌਰਾਨ ਪੀਐੱਮਜੀਐੱਸਵਾਈ ਦੇ ਤਹਿਤ ਗ੍ਰਾਮੀਣ ਸੜਕਾਂ ਦੇ ਨਿਰਮਾਣ ਵਿੱਚ ਕਾਫ਼ੀ ਵਾਧਾ ਹੋਇਆ ਹੈ ਅਤੇ ਨਵੀਂ ਤਕਨੀਕ ‘ਤੇ ਜ਼ੋਰ ਦਿੱਤਾ ਗਿਆ। ਇਸ ਦੇ ਚਲਦੇ ਕਰੀਬ 5000 ਕਰੋੜ ਰੁਪਏ ਦੀ ਬਚਤ ਹੋਈ ਹੈ।
ਕੇਂਦਰੀ ਮੰਤਰੀ ਨੇ ਦੱਸਿਆ ਕਿ ਪਬਲਿਕ ਡੋਮੇਨ ਵਿੱਚ ਉਪਲੱਬਧ ਕਰਵਾਏ ਗਏ ਡੇਟਾ ਸਟਾਰਟਅਪਸ, ਉੱਦਮੀਆਂ, ਕਾਰੋਬਾਰ , ਸਿਵਲ ਸੋਸਾਇਟੀ , ਵਿੱਦਿਅਕ ਅਤੇ ਹੋਰ ਸਰਕਾਰੀ ਵਿਭਾਗਾਂ ਲਈ ਉਤਪਾਦ ਬਣਾਉਣ, ਖੋਜ ਕਰਨ , ਨਿਵੇਸ਼ ਦੀ ਯੋਜਨਾ ਬਣਾਉਣ, ਸੇਵਾ ਵੰਡ ਵਿੱਚ ਸੁਧਾਰ ਅਤੇ ਤੁਰੰਤ ਆਪਦਾ ਪ੍ਰਤੀਕਿਰਿਆ ਲਈ ਲਾਭਕਾਰੀ ਹੋ ਸਕਦੇ ਹਨ। ਕੇਂਦਰੀ ਮੰਤਰੀ ਨੇ ਪ੍ਰਧਾਨ ਮੰਤਰੀ ਦੇ ਆਤਮਨਿਰਭਰ ਭਾਰਤ ਵਿਜ਼ਨ ਨੂੰ ਦੁਹਰਾਇਆ ਅਤੇ ਕਿਹਾ ਕਿ ਇਹ ਸਰਕਾਰ ਦੇ ਕੋਲ ਉਪਲੱਬਧ ਗ੍ਰਾਮੀਣ ਬੁਨਿਆਦੀ ਢਾਂਚੇ ਦੇ ਡੇਟਾ ਦੇ ਇਸਤੇਮਾਲ ਨੂੰ ਗ੍ਰਾਮੀਣ ਭਾਰਤ ਨੂੰ ਵਿਕਸਿਤ ਕਰਕੇ ਹੀ ਹਾਸਲ ਕੀਤਾ ਜਾ ਸਕਦਾ ਹੈ।
ਸ਼੍ਰੀ ਐੱਨ. ਐੱਨ. ਸਿੰਨ੍ਹਾ, ਸਕੱਤਰ  ਨੇ ਦੱਸਿਆ ਕਿ ਗ੍ਰਾਮੀਣ ਬੁਨਿਆਦੀ ਢਾਂਚਾ ਜੀਆਈਐੱਸ ਡੇਟਾ ਸ਼ਹਿਰੀ ਅਤੇ ਗ੍ਰਾਮੀਣ ਭਾਰਤ ਦਰਮਿਆਨ ਪੜੇ ਨੂੰ ਪੂਰਾ ਕਰਨਾ ਅਤੇ ਭਾਰਤ ਨੂੰ ਆਤਮਨਿਰਭਰ ਭਾਰਤ ਵਿੱਚ ਬਦਲਣ ਵਿੱਚ ਮਦਦ ਕਰੇਗਾ। ਉਨ੍ਹਾਂ ਨੇ ਇਹ ਵੀ ਦ੍ਰਿਸ਼ਟੀਕੋਣ ਸਾਹਮਣੇ ਰੱਖਿਆ ਕਿ ਇੱਕ ਵਾਰ ਪੋਰਟਲ ‘ਤੇ ਸਭ ਦੇ ਐਡਰੈੱ ਦਾ ਡਿਜ਼ੀਟਲੀਕਰਣ ਹੋ ਜਾਣ ਦੇ ਬਾਅਦ ਵੈਕਸੀਨ ਜਿਹੀਆਂ ਜ਼ਰੂਰਤ ਚੀਜਾਂ ਦੀ ਡਿਲਿਵਰੀ ਲਈ ਡ੍ਰੋਨ ਦਾ ਇਸਤੇਮਾਲ ਕੀਤਾ ਜਾ ਸਕਦਾ ਹੈ।
ਡਾ. ਆਸ਼ੀਸ਼ ਕੁਮਾਰ ਗੋਇਲ, ਏਐੱਸ  ਅਤੇ ਡੀਜੀ, ਐੱਨਆਰਆਈਡੀਏ ਨੇ ਆਪਣੇ ਸੰਬੋਧਨ ਵਿੱਚ ਕਿਹਾ ਕਿ ਪੀਐੱਮਜੀਐੱਸਵਾਈ ਯੋਜਨਾ ਨੇ ਗ੍ਰਾਮੀਣ ਭਾਰਤ ਦੇ ਵਿਕਾਸ ਵਿੱਚ ਇੱਕ ਵੱਡੀ ਭੂਮਿਕਾ ਨਿਭਾਈ ਹੈ ਅਤੇ ਪੀਐੱਮਜੀਐੱਸਵਾਈ ਲੋਕ ਗੁਣਵੱਤਾ ਅਤੇ ਸਥਿਰਤਾ ਦਾ ਪ੍ਰਤੀਕ ਬਣ ਗਿਆ ਹੈ। ਉਨ੍ਹਾਂ ਨੇ ਦੱਸਿਆ ਕਿ ਨਵੀਂ ਤਕਨੀਕ ਦੇ ਤਹਿਤ ਹੁਣ ਤੱਕ 1, 00, 000 ਕਿਲੋਮੀਟਰ ਤੋਂ ਜਿਆਦਾ ਸੜਕਾਂ ਨੂੰ ਮਨਜ਼ੂਰੀ ਦਿੱਤੀ ਗਈ ਹੈ ਅਤੇ ਪੀਐੱਮਜੀਐੱਸਵਾਈ - III ਦੇ ਤਹਿਤ 50 % ਸੜਕਾਂ ਨੂੰ ਨਵੀਂ / ਹਰਿਤ ਤਕਨੀਕ ਦੇ ਤਹਿਤ ਮੰਜੂਰ ਕੀਤਾ ਗਿਆ ਹੈ ।
ਇਨ੍ਹਾਂ ਸੜਕਾਂ ਦੀ ਮਨਜ਼ੂਰੀ ,ਲਾਗੂਕਰਨ, ਰੱਖ-ਰਖਾਅ ਅਤੇ ਸ਼ਿਕਾਇਤਾਂ ਨਿਵਾਰਣ ਲਈ ਐੱਨਆਰਆਈਡੀਏ ਨੇ ਓਐੱਮਐੱਮਏਐੱਸ, ਜਿਓ ਸੜਕ , ਜੀਈਪੀਐੱਨਆਈਸੀ , ਈਮਾਰਗ ਅਤੇ ਮੇਰੀ ਸੜਕ ਜਿਵੇਂ ਆਈਟੀ ਐਸੇਟਸ ਦਾ ਉਪਯੋਗ ਕੀਤਾ ਹੈ। ਡੀਜੀ ਐੱਨਆਰਆਈਡੀਏ ਨੇ ਇਸ ਗੱਲ ‘ਤੇ ਜ਼ੋਰ ਦਿੱਤਾ ਕਿ ਜੀਆਈਐੱਸ ਡੇਟਾ ‘ਤੇ ਤਿੰਨ ਪਾਰਟਨਰਾਂ ਦੇ ਨਾਲ ਹਸਤਾਖਰ ਕੀਤੇ ਗਏ ਐੱਮਉਯੂ ਦਾ ਉਪਯੋਗ ਪੂਰੇ ਦੇਸ਼ ਦੇ ਲਾਭ ਲਈ ਵਿਵਸਾਇਕ ਅਨੁਪ੍ਰਯੋਗ ਵਿੱਚ ਕੀਤਾ ਜਾ ਸਕਦਾ ਹੈ।
ਉਨ੍ਹਾਂ ਨੇ ਇਹ ਵੀ ਦੱਸਿਆ ਕਿ ਮੰਤਰਾਲਾ ਛੇਤੀ ਹੀ ਡੇਟਾਮੀਟ ਸੰਗਠਨ ਦੀ ਮਦਦ ਨਾਲ ਇੱਕ ਹੈਕਾਥੌਨ ਸ਼ੁਰੂ ਕਰੇਗਾ, ਜਿੱਥੇ ਅੱਜ ਜਾਰੀ ਕੀਤੇ ਗਏ ਡੇਟਾ ਦਾ ਵਰਤੋ ਡੇਟਾ ਵਿਜੁਅਲਾਇਜੇਸ਼ਨ, ਨੀਤੀ ਖੋਜ ਅਤੇ ਹੋਰ ਉਤਪਾਦਾਂ ਲਈ ਕੀਤਾ ਜਾ ਸਕਦਾ ਹੈ। ਇਸ ਦੀ ਮਦਦ ਨਾਲ ਗ੍ਰਾਮੀਣ ਅਰਥਵਿਵਸਥਾ ਵਿੱਚ ਸੁਧਾਰ ਅਤੇ ਜੀਵਨ ਨਿਪਟਾਰਾ ਨੂੰ ਆਸਾਨ ਬਣਾਉਣ ਦਾ ਉਦੇਸ਼ ਪੂਰਾ ਹੋ ਸਕਦਾ ਹੈ।
ਜੀਆਈਐੱਸ ਡੇਟਾ ਦੇ ਸ਼ੁਭਾਰੰਭ ਦੇ ਬਾਅਦ ਇੱਕ ਤਕਨੀਕੀ ਸ਼ੈਸਨ ਆਯੋਜਿਤ ਕੀਤਾ ਗਿਆ ਜਿੱਥੇ ਈਐੱਸਆਰਆਈ ਇੰਡੀਆ, ਮੈਪਮਾਈਇੰਡੀਆ, ਡੇਟਾਮੀਟ, ਗਤੀ ਸ਼ਕਤੀ ਅਤੇ ਸੀਡੀਏਸੀ ਪੂਣੇ ਦੇ ਵੱਲੋਂ ਪ੍ਰੋਜੈਂਟੇਸ਼ਨ ਦਿੱਤੇ ਗਏ।
ਪੀਐੱਮਜੀਐੱਸਵਾਈ ਗ੍ਰਾਮੀਣ ਕਨੈਕਟੀਵਿਟੀ ਡੇਟਾਸੇਟਸ  ਨੂੰ ਡਾਊਨਲੋਡ ਕਰਨ ਦਾ ਲਿੰਕ: https://geosadak-pmgsy.nic.in/OpenData
ਇਹ ਡੇਟਾ ਭਾਰਤ ਸਕਰਾਰ ਦੇ ਓਪਨ ਡੇਟਾ ਲਾਈਸੈਂਸ ਦੇ ਤਹਿਤ ਜਾਰੀ ਕੀਤਾ ਗਿਆ ਹੈ ਅਤੇ ਜਨਤਕ ਇਸਤੇਮਾਲ ਲਈ ਮੁਫਤ ਉਪਲਬੱਧ ਹੈ।
ਪਿਛੋਕੜ
ਪ੍ਰਧਾਨ ਮੰਤਰੀ ਗ੍ਰਾਮ ਸੜਕ ਯੋਜਨਾ  ਸਾਲ 2000 ਤੋਂ ਸ਼ੁਰੂ ਕੀਤੀ ਗਈ ਸੀ। ਇਸ ਦਾ ਉਦੇਸ਼ ਪੂਰੇ ਦੇਸ਼ ਵਿੱਚ ਆਬਾਦੀ ਵਾਲੀਆਂ ਬਸਤੀਆਂ ਨੂੰ ਬਾਰਾਮਾਸੀ ਸੜਕ ਨਾਲ ਜੋੜਨਾ ਸੀ। ਬਾਅਦ ਵਿੱਚ, ਗ੍ਰਾਮੀਣ ਅਰਥਵਿਵਸਥਾ ਨੂੰ ਹੁਲਾਰਾ ਦੇਣ ਲਈ ਗ੍ਰਾਮੀਣ ਸੜਕਾਂ ਦਾ ਏਕੀਕਰਣ ਅਤੇ ਅੱਪਗ੍ਰੇਡ ਵੀ ਸ਼ਾਮਿਲ ਕੀਤਾ ਗਿਆ । ਸ਼ੁਰੂਆਤ ਦੇ ਬਾਅਦ 7.83 ਲੱਖ ਕਿਲੋਮੀਟਰ ਸੜਕਾਂ ਨੂੰ ਮੰਜੂਰੀ ਦਿੱਤੀ ਗਈ ਹੈ ਅਤੇ 2.69 ਲੱਖ ਕਰੋੜ ਰੁਪਏ ਦੀ ਲਾਗਤ ਨਾਲ 6.90 ਲੱਖ ਕਿਲੋਮੀਟਰ ਸੜਕਾਂ ਦਾ ਨਿਰਮਾਣ ਕੀਤਾ ਗਿਆ ਹੈ।
ਲੌਜਿਸਟਿਕ ਖਰਚ ਨੂੰ ਘੱਟ ਕਰਨ ਅਤ ਬੁਨਿਆਦੀ ਢਾਂਚੇ ਨੂੰ ਮਜ਼ਬੂਤ ਕਰਨ ਲਈ ਭਾਰਤ ਵਿੱਚ ਬੁਨਿਆਦੀ ਢਾਂਚੇ ਦੇ ਪ੍ਰੋਜੈਕਟਾਂ ਦੀ ਯੋਜਨਾ ਬਣਾਉਣ ਅਤੇ ਉਸ ਦੇ ਲਾਗੂਕਰਨ ਲਈ ਗਤੀ ਸ਼ਕਤੀ ਇੱਕ ਰਾਸ਼ਟਰੀ ਮਾਸਟਰ ਪਲਾਨ ਅਤੇ ਡਿਜੀਟਲ ਪਲੈਟਫਾਰਮ ਹੈ। ਐੱਨਆਰਆਈਡੀਏ ਦੋਨਾਂ ਯੋਨਜਾਵਾਂ ਦੀ ਬਿਹਤਰ ਯੋਜਨਾ ਅਤੇ ਲਾਗੂਕਰਨ ਲਈ ਡੇਟਾ ਦੇ ਆਦਾਨ-ਪ੍ਰਦਾਨ ਕਰਨ ਦੇ ਉਦੇਸ਼ ਨਾਲ ਗਤੀ ਸ਼ਕਤੀ ਦੇ ਨਾਲ ਸਹਿਯੋਗ ਕਰ ਰਿਹਾ ਹੈ।